text: ফ্রাঙ্ক ওরেল ট্রফি () ক্রিকেট খেলায় প্রবর্তিত পুরস্কারবিশেষ। আন্তর্জাতিক ক্রিকেট কাউন্সিলের পরিচালনায় অনুষ্ঠিত ওয়েস্ট ইন্ডিজ ও অস্ট্রেলিয়ার মধ্যকার টেস্ট সিরিজে বিজয়ী দলের অধিনায়ককে এ ট্রফি প্রদান করা হয়। ১৯৬০-৬১ মৌসুমে অনুষ্ঠিত টেস্ট সিরিজ শেষে প্রথমবারের মতো ট্রফি প্রদান করা হয়েছিল। সিরিজের প্রথম টেস্টটি টাইয়ে পরিণত হয়েছিল।
  
  ওয়েস্ট ইন্ডিজের বিখ্যাত ক্রিকেটার ও অধিনায়ক স্যার ফ্রাঙ্ক ওরেলের সম্মানে ট্রফিটির নামকরণ হয়েছে। টাই টেস্টের পর অস্ট্রেলীয় ক্রিকেট নিয়ন্ত্রণ বোর্ড ও স্যার ডোনাল্ড ব্র্যাডম্যানের গঠিত কমিশন সাবেক টেস্ট ক্রিকেটার ও পেশাদার অলঙ্কার ব্যবসায়ী আর্নি ম্যাককরমিক এ স্থায়ী ট্রফিটি তৈরি করেন।
  
  টাই টেস্টে ব্যবহৃত একটি ক্রিকেট বল ট্রফির নকশায় ব্যবহার করা হয়েছে। বিশ্ব ক্রিকেট অঙ্গনে অ্যাশেজ সিরিজের ন্যায় ফ্রাঙ্ক ওরেল ট্রফিকে অন্যতম মর্যাদাকর স্থায়ী ট্রফিরূপে গণ্য করা হয়।
  
  সময় পরিক্রমা
  
  ফ্রাঙ্ক ওরেল ট্রফি সিরিজের তালিকা
  
  জয় ও ড্রয়ের সংক্ষিপ্ত পরিসংখ্যান
  
  তথ্যসূত্র
  
  আরও দেখুন 
   ফ্রাঙ্ক ওরেল
   দি অ্যাশেজ
   টেস্ট ক্রিকেট
   আন্তর্জাতিক ক্রিকেট
   ১৯৬০-৬১ ওয়েস্ট ইন্ডিজ ক্রিকেট দলের অস্ট্রেলিয়া সফর
  
  বিষয়শ্রেণী:আন্তর্জাতিক ক্রিকেটে ওয়েস্ট ইন্ডিজ
  বিষয়শ্রেণী:আন্তর্জাতিক ক্রিকেটে অস্ট্রেলিয়া
  বিষয়শ্রেণী:ক্রিকেট পুরস্কার ও র‌্যাঙ্কিং
  বিষয়শ্রেণী:ক্রিকেটে প্রতিপক্ষ
  বিষয়শ্রেণী:টেস্ট ক্রিকেট প্রতিযোগিতা
title: ফ্রাঙ্ক ওরেল ট্রফি